【女人30+】38歲秦嵐相睇心急求嫁 富察皇后霸氣愛情論:「我為什麼要將就?為誰將就?」
內地訪談節目「女人30+」請嚟30歲以上的女藝人分享自己嘅生活。38歲嘅秦嵐亦成為座上客。目前依然單身嘅佢,大方談論自己對婚姻同愛情嘅睇法。秦嵐話自己會心急,屋企人會催,亦會通過相親嚟尋找意中人。但佢衡量愛情嘅準則從冇變過,亦唔會將就,閱盡千帆,依然會耐心等待,將自己託付俾真心相愛嘅嗰個人。
38歲對於一個獨身女人嚟講係一個點樣嘅年紀?舊年因為劇集「延禧攻略」大爆紅,演皇后「富察容音」嘅秦嵐被媒體用「翻紅」呢個詞嚟形容。曾經喺「還珠格格」中演過「知畫」,「又見一簾幽夢」中演「綠萍」,係瓊瑤電視劇中御用嘅壞女二。到接到富察皇心弓心后呢個角色嘅時候,秦嵐仲講笑話要演一個從頭到尾都咁好嘅女人,竟然有少少唔習慣。
無論係綠萍,知畫定係大家最熟悉嘅皇后娘娘,秦嵐喺劇中嘅角色都係苦命嘅女人,為咗愛犧牲過太多。而喺現實中嘅秦嵐,感情路亦如角色一樣咁曲折,但唯一唔同嘅係,現實中嘅秦嵐對愛情仍有憧憬。
曲折的愛情經歷
黃曉明、陸川喺秦嵐承認嘅唯二兩個圈中男友,兩段關係都係認真戀愛,持續咗好長一段時間。秦嵐同黃曉明15年前因為「還珠格格3」相識相戀,4年戀情因為各自事業發展而中斷。黃曉明之後同Angelababy結婚,仲生咗一個仔小海綿。
同黃曉明分手三年之後秦嵐同內地導演陸川拍拖,呢段戀情四年後同樣告吹,而陸川喺15年都同主播女友拉埋天窗,仲生埋仔。
△陸川一家
漫長的尋愛路
前度們已經成家立室,留下秦嵐一個人獨自走上尋找真愛嘅路,喺延禧未播出之前,佢嘅感情生活仲未有咁多人關注,延禧播出之後,大家發現劇中溫柔賢淑嘅皇后娘娘竟然仲係單身,難免感到驚訝。每逢接受訪問,總會有人問佢,屋企人有冇催你快啲揾返個男朋友/老公?有冇著急結婚生仔?
喺內地電視節目《女人30+》上,秦嵐冇其他受訪者般堅強,佢反而坦白地話:「家人肯定有催我,媽媽一直不停催我,時間過得太快嘞,一眨眼10年就過咗去,我都好想揾到一個人陪我過下半生。」
佢都承認自己有去相親,但一直未揾到心儀嘅對象。秦嵐感歎時間過得太快,當你專注喺事業上嘅時候,忽而之間人就已經老咗,身邊亦已經物是人非。
秦嵐話早幾年爸爸曾經患上心血管疾病。需要四處揾朋友安排去北京做手術,秦嵐就話自己當時感覺成個人孤立無援,不知所措:「我當時覺得自己真係長大咗,因為當屋企有事發生,真係需要我去承擔呢個責任,我當時就好想身邊有人幫助我,同我一齊面對。」
好在最後都揾到朋友安排爸爸做手術。當你發現自己開始可以獨立處理身邊各種大小突發事件,可以成為屋企人嘅依靠嘅時候,對愛情反而唔再咁急切渴望。秦嵐亦是如此,正耐心等待白馬王子出現。
節目上秦嵐表示自己宜家好鐘意一個人買菜煮飯煲湯,獨居生活都要過得精緻有味道。
秦嵐仲講笑話,以前諗過如果遇到未來嘅老公,佢會找打對方一巴掌,鬧佢點解咁遲先出現。但係宜家覺得遇到未來老公,我就請佢坐下來,飲啖水,然後問佢「做咩咁遲先出現啊?嚟咗就唔好走喇。」
愛情與年齡無關
秦嵐係圈中少有承認有做醫學美容嘅女明星,佢坦認自己年齡唔細。如果唔做醫美皮膚就會鬆垮,好難維持年輕時嘅模樣。佢又話好明星真人都瘦到好似隻鬼咁,其實現實中並唔好睇。
但佢話年齡同愛情其實並冇關係,活到60歲依然可以追求愛情。相比起一段合作式婚姻,佢更想要真正嘅愛情,所以佢先唔會將就,將自己隨便交俾另一個人。
秦嵐覺得,宜家對自己嚟講,結婚係真正合適,真正相愛,而唔係依靠老公去支撐屋企,去做頂梁柱。喺對愛情同婚姻嘅期待之前,佢更加明白一個道理,人係獨立嘅個體,先愛自己,再愛人。遵循內心感覺,